Вие сте тук: Трудови правоотношения Заплата Подновяване на преговирите за формулa при определянето на минималната заплата
 21 Ноем 2017
Tags: минимална работна заплатавъзнаграждениясредна работна заплата
БСК държи преговорите за формулата на минималната работна заплата (МРЗ) да стават под условие, че тя не може да има размер, надвишаващ 42-43 на сто от средната, което посочват в своя позиция.
Бисер Петков, министър на труда и социалната политика, съобщи в интервю, че неговото ведомство е дало предложение на работодателските съюзи и синдикатите нов проект на рамково споразумение за процедура по определяне размера на МРЗ и очаква техните позиции.
От становището на БСК става ясно, че интервалът за преговори, който е предложен от социалното министерство, варира в границите между 40% и 50%. По мнението на БСК това съотношение значително превишава средното за 22-те страни членки на ЕС, които прилагат МРЗ, където то е в рамките на 41% - 42%.
Дадената като предложение горна граница 50 на сто превишава и граничното съотношение на минималното към медианното възнаграждение от 66%, което съответства на определенията за нископлатен труд и нископлатени работници, ползвано от "Евростат", прибавя още БСК.
Работодателската организация счита, че е необходимо да се осигурят актуални данни за медианната, средната работна заплата, както и за броя на наетите за 2016 г. от информационната система на НАП , вкл. по общини, области и на национално равнище.
БСК изразява надежда в дискусиите по темата да се включат отговорни представители от финансовото министерство.